Current - un client RSS modern

Am dat peste câteva articole pe diverse bloguri despre un client RSS nou, numit Current. Unul dintre ele, pe blogul lui Terry Godier, mi-a stârnit curiozitatea. Ulterior am văzut că a apărut și un articol despre el pe TechCrunch, ceea ce înseamnă că lumea a început să îl remarce.

Ce mi-a atras atenția este faptul că arată diferit față de toți ceilalți clienți RSS pe care i-am văzut până acum. De obicei, aplicațiile de RSS arată ca un client de mail, cu o listă de mesaje necitite și tot tacâmul. Current nu face asta. Are un design modern și o abordare proaspătă, care îl face mai plăcut de folosit.

Din ce am citit, pare să fie o aplicație foarte bună pentru cei care urmăresc știri și articole prin RSS, un format care, deși vechi, rămâne unul dintre cele mai bune moduri de a urmări sursele preferate fără algoritmi și fără reclame.

Din păcate, are o problemă mare pentru mulți dintre noi: este disponibil doar pe platformele Apple. Dacă folosești Android, Windows sau Linux, nu îl poți folosi. Cei interesați îl pot găsi în App Store. E păcat că nu există și pentru alte platforme, pentru că altfel ar fi putut fi o opțiune excelentă pentru oricine.

Sper ca Terry Godier se va gândi și la o versiune și pentru alte platforme. Până atunci, rămâne o aplicație frumoasă, dar accesibilă doar unei părți dintre utilizatori.