De ce am fost absent și ce proiecte noi am lansat

În ultima vreme am fost mai puțin prezent pe jurnal, dar nu fără motive întemeiate. Vreau să explic ce s-a întâmplat și ce m-a ținut ocupat.

Descoperirea jurnalului scris

Am început să scriu în jurnale fizice, pe hârtie. Multe dintre gândurile mele încep să prindă viață acolo - în special reflecții personale pe care nu le pot publica online. Desigur, mai notez și idei care ar putea ajunge pe jurnalul online, iar pe viitor intenționez să fac o tranziție mai fluidă între cele două medii.

Îi îndemn pe toți să încerce atât un jurnal scris, cât și unul digital (blog). Aceste două practici te ajută enorm. Din păcate, puțini oameni își dau seama de impactul lor. Îți schimbă modul de gândire, îți îmbunătățesc memoria, transformă totul - și în mod pozitiv, nu negativ.

Lansarea proiectului Linux România

Al doilea lucru care m-a absorbit complet a fost lansarea proiectului Linux România, împreună cu trei parteneri. Este un proiect amplu, cu mai multe componente:

Forum-ul – deja lansat și funcțional

Wiki-ul – de asemenea activ, deși mai trebuie populat cu articole

Server-ul Matrix – încă în construcție; crearea de conturi este momentan oprită, dar infrastructura funcționează. Voi anunța pe forum când vom deschide înregistrările, așa că urmăriți forumul!

Am făcut și rebrănuit serverul de Discord și comunitatea de pe Lemmy. Grupul de Telegram nu l-am putut redenumi deoarece nu mai am acces la cont. În curând, site-ul comunitatealinux.ro va fi integrat în proiectul Linux România.

Concluzii

Acestea au fost principalele mele preocupări. Poate nu par multe, dar consumă mult timp, mai ales un proiect nou și complex ca Linux România.

Mă bucur sincer că pot contribui la acest proiect și, în paralel, să mă dedic jurnalului scris offline. Ambele îmi aduc satisfacție și simt că merit timpul investit.